GiliGold/VAD_KnessetCorpus huggingface dataset:
אבישי פדהצור: הואיל והם נגזרים מכמה מכלולים שונים של הוראות, נקטנו בשמות שונים: אישורים, הגבלות וכו'.
רננה שחר: אני רוצה להגיד על תנאים אחרים – למשל, שטח מכון הבדק הוא תנאי.
רננה שחר: יש מכוני בדק שפועלי בכל מיני שטחים, למשל – בהרצליה, בשדה תימן, וכו'.
רננה שחר: אחר כך, אם תרצה להגביל שהוא לא יפעל באתר אחד אתה בעצם שנה את הרישיון ומקטין את שטח מכון הבדק וכו'.
איתי עצמון: האמת שזה מתקשר לשאלה נוספת שרציתי לשאול לגבי "אישורים שנתן המנהל".
איתי עצמון: כלומר, אם המנהל נותן אישורים במהלך תקופת תוקפו של הרישיון מתקנים את הרישיון?
יצחק וקנין: אין הערות, אני מבין.
יצחק וקנין: אנחנו מצביעים, רבותיי, על סעיף 5, כולל התיקון שהוצע.
אבישי פדהצור: התקנה, במקור, כלל הגבלה על תוקף של רישיון.
אבישי פדהצור: בהמשך להערות היועץ המשפטי של הוועדה, עשינו תיקון וקבענו איזשהו מדרוג, בהתאם לוותק של מכון הבדק.
אבישי פדהצור: בעקבות השיח עם הציבור עלו הערות מקרב הציבור לעניין הצורך של רת"א ישראל לקצוב את רישיונו של מכון בדק שיושב בישראל, בין היתר על סמך זה שהגויים, למשל, לא קוצבים, בחלקם, את רישיונות מכוני הבדק שהם נותנים.
אבישי פדהצור: הם עושים ביקורות, יש להם דרכי פיקוח אחרות על פעילות מכון הבדק, הם לא קובעים איזשהו מועד שבו הרישיון נעלם וצריך לרשיין מחדש.
איתי עצמון: כלומר, הרישיון לא פוקע, זה מה שאתה רוצה להגיד.
קריאה: הוא unlimited.
קריאה: הם רושמים במפורש.
אברהם מיכאלי: כמו רישיון הטיס, כמו רישיון הנהיגה שלך.
אבישי פדהצור: יש טריגר חיצוני.
אבישי פדהצור: אין מתג מובנה ברישיון עצמו שאומר – בחלוף שנתיים, עבר זמנו, בטל קורבנו.
אבישי פדהצור: קיבלנו את ההערה הזו.
אבישי פדהצור: עם זאת, אנחנו יודעים שמצב הדברים, דיברנו על זה לפני כמה דקות, הוא כזה שיכול גם מכון בדק שיושב מחוץ לישראל לקבל רישיון ישראלי.
אבישי פדהצור: אותו טייוואני נניח, בא לרת"א ישראל, למנהל, מראה את עמידתו בדרישות התקנות הישראליות, ומבקש רישיון.
אבישי פדהצור: ברור לנו שיכולת המנהל להפעיל את יכולות הפיקוח והאכיפה שלו על מכון בדק שיושב מחוץ לישראל, שרחוק מהעין-רחוק מהלב, שהפקחים לא יכולים בקלות להגיע ולבדוק, אלא צריכים לטוס ולהקצות וזה על חשבון אחרים, יכולת הפיקוח והבקרה של המנהל והיכולת לאכוף עליו את הדין- שונה, מופחתת.
אבישי פדהצור: לכן, וזה גם מקובל אצל ה-FAA או אצל EASA , כאשר אני נותן רישיון ישראלי למכון בדק שיושב מחוץ לישראל, אני אקצוב את תוקפו, בשביל לאפשר לי את הבקרה הזו, ולמנוע מצב שבגלל היותו רחוק הוא פורע את דיני מכוני הבדק.
איתי עצמון: ובמקרה כזה זה ייכתב באותו רישיון שייכתב?
אבישי פדהצור: ואז זה ספציפי, וזה לא כללי.
אבישי פדהצור: בגלל זה ביקשתי למחוק את זה מתקנה 4.
איתי עצמון: אבל כרגע זה לא כתוב.
רננה שחר: אבל כתוב "תנאים ברישיון".
אבישי פדהצור: ואז זה הופך להיות תנאי.
אבישי פדהצור: זה לא תוקף באשר הוא, אלא תנאי לעניין הפעילות.
יצחק וקנין: אין הערות ל – 6.
עמרי טלמון: רק שאלה – אני ראיתי את הסעיף רק הבוקר.
עמרי טלמון: הסעיף הקודם היתנה כל מיני - - זה בוטל לחולטין.
עמרי טלמון: כומר, הרישיון בארץ הוא מתמיד?
אבישי פדהצור: אלא אם כן בוטל מכוח סמכות המנהל לפי 38 או מוחזר על ידי בעל הרישיון שרוצה לחזור לפעילותו .
עמרי טלמון: אבל עדיין, בסעיף 37 כתוב "פקע".
קריאה: אם לא שילמת את האגרה הוא פקע.
קריאה: מה לעשות?
איתי עצמון: לא, יכול להיות שנצטרך לתקן.
יצחק וקנין: אני מצביע על סעיף 6.
רננה שחר: יש אפשרות פקיעה.
רננה שחר: גם של מכון מחוץ לישראל.
אמיר דרנגר: בתקנה הקודמת היה רשום שהרישיון יהיה תקף כל עוד הוא לא בוטל, גם זה הנוסח אצל אירופאים.
אמיר דרנגר: השאלה היא אם ננסח ברישיון שלנו, רישיון ישראלי, שיהיה כתוב במפורש שהרישיון תקף כל עוד הוא לא בוטל או שניתן - -
יצחק וקנין: חקיקה ישראלית היא - -
איתי עצמון: אם לא נאמר דבר אחר – הרישיון תקף כל עוד לא בוטל.
יצחק וקנין: עוד הערות ל – 7?
יצחק וקנין: אני מצביע על 9.
איתי עצמון: אלו פרטים לא ייכללו?
אבישי פדהצור: זה די תלוי בבקשת התיקון.
אבישי פדהצור: פרטים שנקבעו ולא מבקשים לשנותם – אין צורך.
יצחק וקנין: תודה, סעיף 10 אושר.
אבישי פדהצור: תקנה 11 זו תקנה שערכנו בה כמה שינויי נוסח.
אבישי פדהצור: לא שינינו מאד את מהותה.
איתי עצמון: מה הכוונה ב "שינוי בצוות עובדי מכון הבדק"?
אבישי פדהצור: הערה זו הועלתה על ידי הציבור, והביטוי לה הוא בזה שנקבע מבחן מהותי.
אבישי פדהצור: רוצה לומר, כל שינוי במכון הבדק שיש בו כדי להשפיע על ההגדרים שלו או על רשימת היכולת.
אבישי פדהצור: לצורך הדוגמה – יש לי מכון בדק עם הגדר של 747, ויש לי 50 טכנאים שהם מוסמכי 747.
אבישי פדהצור: אם אחד מהם התפטר, לא אירע דבר.
אבישי פדהצור: השינוי הזה לא משפיע על ההגדרים של מכון הבדק וכו'.
אבישי פדהצור: נניח שיש לי את אותו מכון דימיוני, ויש לי רק טכנאי אחד שמוסמך על אותו כלי טיס.
אבישי פדהצור: אותו טכנאי מתפטר.
אבישי פדהצור: זה אמנם רק טכנאי אחד אבל הוא כל היכולת שלי, כל ההגשמה של הכוח שלי לבצע את פעולות הבדק ב-747, ולכן מהסיבות הללו, השינוי של גריעת עובד אחד כן משפיע על רשימת היכולת - -
איתי עצמון: תוכלל להזכיר מה היא רשימת היכולת, לוועדה?
אבישי פדהצור: נגיע לזה עוד מעט.
אבישי פדהצור: זו הרשימה הכוללת את כל הפריטים שבהם מורשה מכון הבדק לבצע פעולות בדק.
אברהם מיכאלי: עד רמת מספר סידורי.
רננה שחר: את אלפי הפריטים או מאות – או - -
איתי עצמון: כלומר, מדובר על כל שינוי שיכול להשפיע על הרשימה הזו.
אבישי פדהצור: אבל אם יש לי 200 טכנאים ו-10 מתפטרים - -
יצחק וקנין: יש שינוי שהוא שינוי מהותי, כמו שהוא אמר, אם יש לו טכנאי אחד, או אדם מוסמך אחד בתוך המערכת, זו באמת בעיה.
יצחק וקנין: אתה בעצם לוקח את אותו אדם ואין מי שיכול להחליף אותו.
יצחק וקנין: אבל אם יש לך 100 כאלה, או 50 או אפילו 20 - - -
שמואל קוזי: הסעיף הזה עבר דיונים רבים, אנחנו חיים אתו טוב מאד.
אבישי פדהצור: אני ממשיך: אסביר.
אבישי פדהצור: יש לנו בחיים בכלל שני סוגים של אירועים – צפויים ואינו צפוי.
אבישי פדהצור: על הצפוי אנחנו מבקשים שככל שהוא כמובן משפיע על ההגדרים או על רשימת היכולת של מכון הבדק, אנחנו מבקשים שיודיעו למנהל מראש.
אבישי פדהצור: זה לא אומר שהמנהל צריך לאשר את זה.
אבישי פדהצור: תכף נגיע לתוצאה של הרצון לשנות.
אבישי פדהצור: אבל אנחנו רק מבקשים שאם יש שינוי כזה מהותי, יודיעו על זה למנהל.
אבישי פדהצור: סוג אחר של שינויים אלה שינויים שהם לא צפויים, הם קורים, מתרחשים להם, ואז אנחנו מבקשים – אנא הודיעני על השינוי הזה בסמוך לקרותו.
אבישי פדהצור: יש לזה אולי השלכות על פעילות מכון הבדק ועל בטיחות הטיסה.
אבישי פדהצור: עכשיו אנחנו מגיעים ל- (ג) שזו הנפקות: אסביר.
אבישי פדהצור: כמו שאמרנו, בין היתר בעקבות הערות הציבור – אינו בכוונתי, אין ברצוני, המאסדר, הרגולטור, לאשר מראש כל שינוי, כי יש שינויים שנובעים משיקולים עסקיים טהורים של מכון הבדק.
אבישי פדהצור: מכון הבדק החליט, למשל, שלא משתלם לו יותר לתחזק מטוסים מסוג מסוים.
אבישי פדהצור: שינוי כזה תלוי בו ובשיקוליו העסקיים.
אבישי פדהצור: הוא סוגר את הליין.
אבישי פדהצור: האם ייתכן שהרצון שלו לסגור את הליין – עסקי לחלוטין – יהי התלוי באישור רת"א?
אבישי פדהצור: זה אבסורד.
אבישי פדהצור: נלך לאבסורד גדול יותר.
אבישי פדהצור: עובד מהותי רוצה להתפטר.
אבישי פדהצור: האם ייתכן שהפיטורין שלו יהיו טעונים את אישור המנהל?
אבישי פדהצור: לא עלינו- הלך לעולמו.
אבישי פדהצור: האם המנהל יכול - - ? לא.
אבישי פדהצור: ולכן, הדבר היחיד שאנחנו מבקשים לקבוע בתקנה, זה שאם יש שינוי כזה מהותי, אל תפעל לפיו.
אבישי פדהצור: כמובן שמי שרוצה לסגור את הליין ממילא לא רוצה לפעול, ואז הוא מודיע למנהל שהוא סוגר את הליין, תודה ושלום.
אבישי פדהצור: זו התכלית של תקנת המשנה (ג).
אמיר דרנגר: בתקנת משנה (ב)(1) מבקשים להודיע למנהל על כל שינוי במכון הבדק שהוא מבקש לבצע – לפחות 21 ימים לפני ביצוע השינוי.
אמיר דרנגר: האם אנחנו צריכים להודיע לרת"א 21 ימים לפני שמפטרים אנשים?
אמיר דרנגר: אין לנו בעיה שלא נוכל לפעול אם לא הודענו על השינוי - - -
יצחק וקנין: אתה לא צריך להודיע לרת"א על פיטורין של עובדים שמבחינה מהותית הם לא גורם - -
אמיר דרנגר: גם מבחינה מהותית.
איתי עצמון: אתה - - צריך להודיע על כל שינוי.
איתי עצמון: על השינוי כהגדרתו - -רק בתקנת משנה (ג) כתוב שהשינוי יכול להשפיע על ההגדרים - -
אמיר דרנגר: אני עכשיו רוצה להעביר מחרטה וזה יכול לעשות שינוי, שאני לא אוכל לפעול.
אמיר דרנגר: מוסכם עלינו שלא נוכל לפעול אם זה פוגע ביכולת שלנו לעמוד ברשימת ההגדרים, אבל אנחנו לא צריכים להודיע מראש לרת"א, ועוד 21 ימים מראש, על השינוי.
אמיר דרנגר: אנחנו לא נפעל אם זה פוגע, לפי (ג), אבל אין שום סיבה שאם אנחנו רוצים לפטר את כל טכנאי ה-747 של "אל על" שנצטרך להודיע על כך מראש.
אמיר דרנגר: אנחנו לא נפעל, לא נטפל באף מטוס 747, אבל - -
יצחק וקנין: אני אגיד לך מה ההיגיון שלי?
יצחק וקנין: פיטרת את כל הטכנאים, אתה נותן את כל התחזוקה לחברה אחרת.
יצחק וקנין: אתה רוצה להתאבד?
יצחק וקנין: אין בעיות, אבל אם יש חברה אחרת שאתה נותן לה תחזוקה, מחר היא תמצא את עצמה באוויר.
יצחק וקנין: זה המקצוע שלי, אני איש טכני.
יצחק וקנין: אני מנסה להבין את הלוגיקה של הדברים.
יצחק וקנין: פה אני חושב שאם אתה לא תוכל לתת לחברה אחרת, ובטח אתם נותנים לחברות אחרות תחזוקה - רת"א צריכה לדעת, כי היא מסדירה את הדבר הזה.
אמיר דרנגר: אבל אצלנו זה בשיקול המסחרי שלנו עם אותן חברות, אם אנחנו מפרים הסכם מולן, יש את העולם המסחרי שקיים - -
יצחק וקנין: אין שום קשר לעולם המסחרי.
יצחק וקנין: הדברים האלה צריכים להיות מסודרים.
יצחק וקנין: נגיד שאתה לא נותן לחברה אחרת.
יצחק וקנין: יש חברה שעד היום קיבלה תחזוקה במקום אחר, בוא נגיד – בתעשייה האווירית.
יצחק וקנין: והיום היא רוצה לעבור ל "אל על".
יצחק וקנין: בגלל סכסוך או אני לא יודע מה, ואלה שני המקומות היחידים שיש – התעשייה האווירית ו "אל על".
יצחק וקנין: אז הם כבר הסתכסכו עם התעשייה האווירית והם באים אליכם.
יצחק וקנין: אתם אומרים - בקטע הזה אנחנו לא יכולים לתת לכם את התחזוקה כי פיטרנו את כל העובדים.
יצחק וקנין: זה שינוי מהותי.
יצחק וקנין: בשינוי מהותי, דברים כאלה צריכים להגיע למנהל כדי שהוא יסדיר את כל הנושאים.
אסנת איסן: בגלל המצב שתיארת כרגע, אמנם לעניין תקנה אחרת, אבל המצב הזה של ההיצע – או שתלך לא' או שתלך ל-ב' הוא מאד בעייתי, וזה מה ש- -
יצחק וקנין: אין לך בעיה ללכת, גם פה אני לא חושב שאת מוגבלת.
יצחק וקנין: גם היום אני חושב שאת עושה את זה.
יצחק וקנין: היום - איך את מתחזקת את המטוסים שלך, בסין?
אסנת איסן: לא.
אסנת איסן: בתעשייה האווירית.
יצחק וקנין: אבל אם את רוצה בסין – את יכולה לעשות את זה.
אסנת איסן: מאד קשה לי לעשות את זה.
אסנת איסן: אבל בסדר, אנחנו דנו בזה ארוכות מקודם.
יצחק וקנין: אני לא רוצה לחזור לזה, אני חושב שאני מעיר דבר חשוב מאד.
יצחק וקנין: מחר יכול להיות מצב שלא יהיה מי שייתן תחזוקה ספציפית לתקלה מסוימת.
אסנת איסן: ולכן, בעינינו, הגישה לחו"ל כל כך חשובה.
רננה שחר: ויותר מכך – גם המנהל הרי צריך - - אנחנו רוצים שהמנהל יאשר את השינוי כדי שהם יוכלו להמשיך לפעול.
רננה שחר: אז כדאי להודיע מראש.
אברהם מיכאלי: - - - כבוד היושב ראש, היא לא כל כך טובה, כי גם אם יודיע, רת"א לא תוכל לכפות על "אל על" לא - - -
יצחק וקנין: רת"א לא תפקידה לכפות, רבותיי.
יצחק וקנין: למדינה יש אחריות לדברים מסוימים.
יצחק וקנין: המדינה צריכה להסדיר את הדברים האלה, המדינה צריכה לתת גם את המענה ואת השירות.
יצחק וקנין: אנחנו דנים פה, בוועדה הזו, בדברים שאתה אפילו לא מעלה על הדעת.
יצחק וקנין: במיוחד בנושא של הצרכנות – אנחנו יורדים פה לפרטי פרטים, לפעמים, ומחייבים את החברות ומחייבים אותן לעשות דברים מסוימים.
יצחק וקנין: החקיקה פה בשנים האחרונות מנסה להכליל כמה שיותר דברים.
יצחק וקנין: להכניס אותם לאחריות, שהמדינה תיתן עליהם גם את הפיקוח.
יצחק וקנין: לא פעם אתה קונה מכשיר ואין לך מי שמתחזק אותו, בכלל.
יצחק וקנין: מטוס זה כבר דרגה יותר גבוהה, רגישות יותר גבוהה, והסיכונים הם אחרים.
יצחק וקנין: אבל יש פעמים שאתה קונה מכשיר חשמלי– פתאום מפסיקים לייצר.
יצחק וקנין: לא פעם קרה ולמחרת אמרו לי – את הדבר הזה כבר לא מייצרים.
יצחק וקנין: יש לנו איזו מכונה שמנקה את האולם שלנו.
יצחק וקנין: יש לנו אותו 3 שנים וחצי, ואין את המנגנון יותר, לא מייבאים את המכונה.
יצחק וקנין: אתה יודע מה שאנחנו עושים פה, בוועדה הזו, בדברים האלה?
יצחק וקנין: מחייבים לתת את השירות.
יצחק וקנין: היה פה דיון על נורות, אני לא רוצה לומר לך לאיזו רמה ירדנו.
יצחק וקנין: הדברים ברורים לי, ואני חושב שצודקת רת"א בסעיף הזה.
אמיר דרנגר: חשוב שהוועדה תבין שזה מגיע גם לרשימת היכולות.
אמיר דרנגר: זה יכול להיות פריט מאד קטן, איזה חלק שהחברה מתקנת.
אמיר דרנגר: אם, לדוגמה, התקלקלה המכונה, ואתה לא יכול לעשות את הפריט הזה, שקיים אצלך, ברשימת היכולות, אז אין שום סיבה ש "אל על" או כל מכון בדק יודיע לרת"א מראש, על זה.
אמיר דרנגר: הוא לא יבצע את הפעולות בנהלים - -
אבישי פדהצור: אבל יש הוראה ברשימת היכולת שמחייבת אותך להודיע על כל שינוי ברשימת היכולת.
אבישי פדהצור: זה נובע מהחובה המהותית לקיים רשימת יכולת מעודכנת, זה לא נגזר בכלל מהתקנה הזאת.
אמיר דרנגר: - - - אנחנו מודיעים פעם בשנה.
אמיר דרנגר: זה אחד מהדיונים שהיה לנו אתכם.
אמיר דרנגר: אבל לא יכול להיות ש - -
יצחק וקנין: במה אתם רואים כאן בעיה, רק בשינוי מהותי?
אמיר דרנגר: אתה מוציא מתקן משירותך, שעכשיו אתה לא יכול לבצע יכולת מסוימת.
יצחק וקנין: אנחנו מבזבזים את זמננו.
יצחק וקנין: זה סתם בזבוז זמן.
יצחק וקנין: אני לא רואה בסעיפים האלה דברים שהם חלילה וחס גורעים משהו מחברת "אל על", פוגעים במשהו.
יצחק וקנין: אם יש שינוי מהותי, אתם מחויבים להגיד את זה למנהל, או להודיע לו, לפחות, שהוא יהיה ערוך.
אבישי פדהצור: נמשיך הלאה.
איתי עצמון: מה זה תקופת ביצוע השינוי?
אבישי פדהצור: למשל – אני אומר לך שאני נכנס עכשיו לתהליך שבו אני משפץ את ההאנגר הגדול שלי, מרחיב אותו כדי שיוכל לקלוט מטוסים רחבי גוף, ארוכי גוף.
אבישי פדהצור: הדבר הזה אמור להימשך חצי שנה.
אבישי פדהצור: במסגרת חצי השנה הזו יהיו לי כלי רכב כאלה או אחרים שיעשו עבודות בתוך שטח המכון, תהיינה עבודות בניה.
אבישי פדהצור: יכול להיות שמשיקולים שונים אגיד לך – בתקופה הזו אל תעבוד בתחום ההאנגר, או – תתחזק מטוסים שלא חורגים לתוך השטח שבו אתה משפץ.
אבישי פדהצור: כל מקרה לפי נסיבותיו, קשה לתחום את זה מראש.
איתי עצמון: איך זה מתקשר לגבי שינוי בצוות עובדים?
רננה שחר: לא כל דבר מתקשר.
אבישי פדהצור: זה לא הכרחי.
אבישי פדהצור: אם זה לא מתקשר – המנהל לא יכול לעשות את זה.
אבישי פדהצור: המנהל צריך קשר בין השינוי לבין ההוראה, אחרת הוא לא עומד בעיקרי המשפט המנהלי.
רננה שחר: אבל אני יכולה לתת דוגמאות.
רננה שחר: צריך להשאיר גמישות, כמו שגיורא רום אמר, אבל נניח שאתה ביחידת נת"א - שמבצעת ניהול תעבורה אווירית, מכניס הרבה מאד פקחים חדשים, ואתה בשלב הזה רוצה שיעבדו שני פקחים אחד ליד השני.
רננה שחר: יכול לקרות – גם בצוות העובדים, שינויים מהותיים, שיכולים לחייב איזושהי התנעה מיוחדת של הדרכות או חניכה תוך כדי, דברים מהסוג הזה.
רננה שחר: בכל מקרה, זה סעיף כללי.
איתי עצמון: שמותיר בידי המנהל את שיקול הדעת להחליט לפי הנסיבות.
יצחק וקנין: אפשר לאשר את כל 11?
יצחק וקנין: עד פה יש הערות?
עמרי טלמון: רק שאלה: יש שם הבדלה בין מכשיר קשר למכשיר ניווט.
עמרי טלמון: נכון?
אבישי פדהצור: ציוד קשר אינו ציוד ניווט, על פניו.
עמרי טלמון: אבל מכשירי הקשר בתעופה הכללית הם בדרך כלל - - זה Navcom, זה מכשיר אחד שהוא גם מכשיר קשר וגם מכשיר ניווט.
עמרי טלמון: אותו מכשיר בדיוק.
עמרי טלמון: אז אתה רוצה לחלק אותו בין שני הגדרים?
אבישי פדהצור: ייתכן שלגבי פעולה מסוימת יצטרכו הגדר פלוני, ולגבי פעולה אחרת באותו מכשיר – הגדר אחר, בהתאם לפונקציה שהוא משמש, או שהטיפול בו נעשה.
עמרי טלמון: זאת אומרת, אתה אומר למנתח – אתה יכול לפתוח את הבטן, בקיבה מותר לך לנגוע, ובטחול – לא.
אבישי פדהצור: לצורך העניין – לא, אבל אני יכול להגיע לחדר המיון, אם זו הדוגמה, ובחדר המיון הרופא המנתח עם התמחות בגסטרואנטרולוגיה, לא יעשה את ניתוח הראש.
עמרי טלמון: זה דבר אחר.
עמרי טלמון: אבל פה – שניהם יחד.
פבל גרנדל: יש לנו מכוני בדק שיש להם הגדרים גם וגם.
עמרי טלמון: גם וגם זה בסדר.
עמרי טלמון: לכן חשבתי שאפשר לאחד את שניהם.
פבל גרנדל: לא, אי אפשר לאחד.
פבל גרנדל: יש רק לאחד שהוא סוג הרדיו ולא סוג הניווט – אז יש להם רק הגדר אחד.
עמרי טלמון: טוב.
עמרי טלמון: עכשיו – מה זה מכשיר אלקטרוני שקוראים לו "טרנזיסטור"?
אבישי פדהצור: הרשימה הזו נגזרת מהגדרים או המאפיינים המקובלים בעולם התעופה.
אבישי פדהצור: אם שגינו בתרגום מונח חדש- -
עמרי טלמון: כשאני התעסקתי בדברים האלה "טרנזיסטור" היה רכיב עם שלוש רגליים, ולא היה מכשיר.
עמרי טלמון: אמנם, בשפת העם, "טרנזיסטור" היה מקלט רדיו נייד, אבל בשפה מקצועית זה רכיב, בכלל, שאינו ניתן לתיקון, אלא להחלפה, אם יש צורך.
קריאה: אז זה צריך להיות "מכשירים אלקטרוניים הכוללים טרנזיסטורים"?
עמרי טלמון: אין היום מכשיר אלקטרוני שלא כולל טרנזיסטורים.
עמרי טלמון: אלה גם הולכים ומתים, מוחלפים במעגלים משולבים.
יצחק וקנין: אז מה אתה רוצה שיתוקן כאן?
עמרי טלמון: המילה "טרנזיסטור" היא לא נכונה פה.
עמרי טלמון: זה פשוט – רכיב.
אבישי פדהצור: בגלל זה כתוב "לרבות".
אבישי פדהצור: יגידו לי אנשי המקצוע אם אני טועה בפרשנות: נניח שצריך לתקן משהו ברכיב ששמו "טרנזיסטור", אני חייב ללכת למישהו שיש לו הגדר סוג 4- - -
אברהם מיכאלי: כל הרשימה הזו מיושנת.
אברהם מיכאלי: אתם יודעים את זה.
אברהם מיכאלי: נצמדתם ל – FAA , שבמקרה עוד לא הגיע לטפל בזה, במקום לקחת את EASA שזה מודרני, עם הציוד הקיים במאה ה-21.
רננה שחר: זה מה שיש בפנינו כרגע.
יצחק וקנין: נעצור פה רגע.
יצחק וקנין: אני מבין שנצמדתם להגדרות שהן עדיין מיושנות.
יצחק וקנין: אני מבין שיש גם הגדרות חדשות.
יצחק וקנין: הדברים האלה ניתנים לשינויים כל הזמן, ואפשר להביא את זה לפה, לעדכון.
איתי עצמון: כתוב "מכשירים אלקטרוניים, לרבות.
איתי עצמון: בכל מקרה ההגדרה היא מרבה ומאפשרת גמישות.
איתי עצמון: זה רק דוגמאות כדי להבהיר, אבל זה לא מחייב.
קריאה: שתי המילים הכי חשובות פה זה "לציוד דומה".
קריאה: בכל מקום, בסופו של דבר זה בציוד דומה.
קריאה: זה, בעצם, סעיף נוסף.
שמואל איפרגן: ההיגיון שמוביל אותנו זה גם שמכוני הבדק מחזיקים ברישיונות, והם עכשיו משנים אותו, אז לכאורה הם כבר צריכים להחזיר את הרישיונות.
עמרי טלמון: פשוט כדאי למחוק את המילה "טרנזיסטורים" והכל בסדר.
עמרי טלמון: זה לא יפה.
עמרי טלמון: זה לא שזה טעות, זה לא יפה.
קריאה: או לעבודה מסוימת.
שמואל איפרגן: יש לי, דוגמה – 747.
שמואל איפרגן: בתעודה שלנו, כיוון שיש לנו לכל סוגי ה-747 כתוב – 747 series.
שמואל איפרגן: כל הסריה.
שמואל איפרגן: אבל יכול להיות שיש לי רק ל – 100 או -200, ו- 400 הוא יותר אלקטרוניקה ואין לי את היכולת.
שמואל איפרגן: אז יש לי רק 747-100 ו- 747-200 בלבד.
שמואל איפרגן: כשיהיה לי גם את ה-400 אז יהיה כתוב שם – 747 series.
איתי עצמון: אני שוב רוצה לוודא שהבנתי – לא ניתן לקבוע הגדר מוגבל לסוג של כלי טיס.
קריאה: באופן כללי, בתקנה 12(ב) שקראנו, כתוב:
קריאה: המנהל רשאי לפרט בהגדר בדק מאושרת על ידי 22 רשויות, כולל ה- FAA וכולל EASA, ואנחנו חיים גם עם זה וגם עם זה.
קריאה: נכון שזה מיושן אבל זה לא סותר את כל ההגדרים שלנו ואין לנו שום בעיה עם זה.
יצחק וקנין: רבותיי, הדברים הם שוליים.
יצחק וקנין: לא נכון להתעכב יותר מדי על הדבר הזה.
יצחק וקנין: נכון עד כאן – יש הערות?
יצחק וקנין: סעיף 12 עד סעיף (6) – מי בעד?
אברהם מיכאלי: אני הייתי רוצה לחזור ל – (6) לשניה, ולהציע לרת"א שאת הפירוט יכתבו במקום אחר ולא בתקנה שבפעם הבאה שיטפלו בה,, עם כל העובדה שמתקנים מעת לעת, אבל זה קורה אחת לכמה שנים, ולפעמים עשרות שנים, וניראה בעוד עשר שנים כמשהו שנכתב בימי הביניים.
אברהם מיכאלי: כי כל המכשור וכל הטכנולוגיה המתקדמת – ואנחנו מגיעים לדברים אבסורדיים ופשוט ניראה כמו חוק הטיס משנת 1927.
אברהם מיכאלי: תוציאו את זה בנהלים פנימיים במסמך אחר, מה זה כולל, למה זה צריך להיות פה?
אברהם מיכאלי: תכתבו- סוג 1, סוג 2 - -
רננה שחר: אני חושבת שזה לא נחוץ, אדוני.
רננה שחר: בכל הכבוד.
אברהם מיכאלי: גם האסתטיקה חשובה.
רננה שחר: האסתטיקה חשובה.
רננה שחר: חשוב לא להידרש לזה ביום האחרון, בוועדה, אם זה מאד מפריע היו מספיק הזדמנויות.
רננה שחר: סליחה שאני מעירה.
רננה שחר: אבל בכל 6(א)(ב), (ג), כפי שגיורא ציין, כתוב בסוף: "בציוד מכני דומה", "בציוד דומה", "בציוד אלקטרוני דומה", כתוב "לרבות", וזה פותר, וזה מאפשר גמישות.
רננה שחר: אולי זה לא הכי אלגנטי אבל זה משה שיש.
אשל חפץ: יכולים להשאיר את זה ככה אבל אני מקבל את הדעה של אברהם רזיאל.
אשל חפץ: אני חושב שכל התקנה הזו מנוסחת בסגנון מאד מיושן.
אשל חפץ: למשל, אין פה מסוק.
אשל חפץ: יש פה פעמיים אזכור של מנועי בוכנה , שהיום מקובל שמנוע בוכנה זה type 1, ועוד כל מיני דברים מהסוג הזה שמצביעים, בעצם, על זה שזה מיושן.
פבל גרנדל: מה זה מסוק?
פבל גרנדל: כלי טיס.
פבל גרנדל: כלי טיס כולל גם מסוק.
יצחק וקנין: רבותיי, תאמינו לי, זה המקצוע שלי לכן אני קצת מעורה במה שאתם מדברים.
יצחק וקנין: יש רמות שונות של כלי טיס.
יצחק וקנין: אותו הדבר גם במכוניות ובכל כלי אחר.
יצחק וקנין: ההתייחסות של רת"א היא למכלול.
יצחק וקנין: היא חייבת להכניס בתוך הכלל גם את הפרט.
יצחק וקנין: כל תקנה 12, כולל (ב)- אישרנו.
איתי עצמון: יש לי שתי שאלות לגבי פסקה (1) כתבתם – "לסוג מסוים בלבד של גופי כלי טיס".
איתי עצמון: כלומר, לא יהיה לסוג מסוים של כלי טיס?
איתי עצמון: כי בהגדרת פריט כתוב: "כלי טיס, גוף כלי טיס, וכו'".
אבישי פדהצור: יש היום הגדרים שהם רק לכלי טיס?
פבל גרנדל: יש למשל דאון, שאין לו מנוע.
פבל גרנדל: אז זה כלי טיס, רק שאין לו מנוע.
פבל גרנדל: הוא לא ממונע.
אבישי פדהצור: אם אני מבין נכון, הערת היועץ המשפטי היא - הסוג המסוים אינו מתייחס לכלי טייס בשלמותו.
אבישי פדהצור: הוא מתייחס לגוף כלי טיס, מנוע כלי טיס - -
שמואל איפרגן: אני חושב שההערה היא נכונה, כי רת"א עכשיו, וגם ה- FAA יש לו – גוף נפרד ומנוע נפרד.
שמואל איפרגן: רת"א הלכה בשיטה המודרנית כמו האירופאים – אין גוף נפרד ומנוע נפרד.
שמואל איפרגן: יש גוף ומנוע לכלי טיס, וזה נכון.
שמואל איפרגן: לדעתי צריך לציין את זה כי זה תורגם מההגדרה הישנה של ה- FAA שיש להם גוף נפרד ומנוע נפרד, כאשר רת"א הולכת עם כל יתר העולם – גוף ומנוע.
שמואל איפרגן: לדעתי צריך לתקן את זה, כי ברישיונות החדשים של רת"א זה הולך גוף ומנוע.
איתי עצמון: אבל השאלה שלי היתה אחרת.
אבישי פדהצור: היתה לגבי כלי טיס.
אבישי פדהצור: אני מניח שהכוונה ב "גוף כלי טיס" שזה כלי הטיס.
לאה ורון: מה זה "הגדר מוגבל" שאין לו הגדרה בהגדרות?
אבישי פדהצור: הגדר מוגבל איננו ההגדר הרגיל, המלא, אלא הגדר מוגבל.
אבישי פדהצור: רוצה לומר – המנהל, במסגרת הסמכות שלו ליתן את ההגדר בא וקובע שזה יהיה רק על סוג מסוים של כלי טיס.
אבישי פדהצור: יש לך הגדר, אם אנחנו מסתכלים על הרשימה, ההגדרים הם ברמת הכללה די רחבה.
אבישי פדהצור: הגדר גוף סוג 1 – כלי טיס קטן.
אבישי פדהצור: יכול מאד להיות שמכון בדק מסוים יבקש הגדר מאד מאד מסוים: אני לא רוצה לטפל בכל המטוסים עם הגוף הקטן.
אבישי פדהצור: אני רוצה לטפל בצסנה 172.
לאה ורון: כלומר, זה הגדר שמוגבל לסוג מסוים של מטוסים?
שמואל איפרגן: יש, לדוגמה – 747.
שמואל איפרגן: בתעודה שלנו, כיוון שיש לנו לכל סוגי ה- 747, כתוב: 747 series.
שמואל איפרגן: אבל יכול להיות שיש לי רק ל-100 או 200, כי 400 כולל יותר אלקטרוניקה ואין לי את היכולת.
שמואל איפרגן: אז יש לי רק 747-100 ו-747-200.
שמואל איפרגן: כשיהיה לי גם ל- 400 אז יהיה כתוב שם: 747 series.
איתי עצמון: אני שוב רוצה לוודא שהבנתי:
איתי עצמון: לא ניתן לקבוע הגדר מוגבל לסוג של כלי טיס.
רננה שחר: באופן כללי, בתקנה 12(ב) שקראנו, כתוב: "המנהל רשאי לפרט בהגדר ...
רננה שחר: שלושה סוגים וקבוצות של פריטים שלגביהם רשאי בעל הרישיון לבצע פעולות בדק..."
איתי עצמון: ופריט כולל גם כלי טיס וגם גוף כלי טיס.
רננה שחר: כן, ואז, ההגדר הרגיל – 747-200.
רננה שחר: זה ההגדר הרגיל.
רננה שחר: אחר כך ממשיכים ויש הגבלות יותר מגבילות, ואז אנחנו הולכים לעולם של הגדרים מוגבלים.
אבישי פדהצור: גם איתי, שים לב שמלכתחילה, הלשון של התקנה ברמת ההגדר נוקטת - - זה לא מתחיל לך ב- 1, הגדר כלי טיס, אלא זה מתחיל ב- 1: הגדר גוף כלי טיס.
אבישי פדהצור: זאת אומרת שזה פשוט יישום של השפה המקצועית של מה הוא ההגדר, כי כלי טיס, מן הסתם, יש לו גוף, ואני מניח שזה נכלל בהגדר גוף כלי טיס.
אבישי פדהצור: אין הגדר ספציפי 747.
עמרי טלמון: אני הבנתי שגוף עם הגדר מוגבל – לפחות בשטח שלנו, יש גופים מאלומיניום, כמו שמישהו הזכיר פה את הצסנה 172, יש מפיברגלס, מחומרים מורכבים, ויש בד וצבע.
עמרי טלמון: למשל, מי ששכח – הפייפר הוא מבד.
עמרי טלמון: אני הבנתי, ותקנו אותי אם אני מבין לא נכון, שהמנהל יכול להגיד: אתה רשאי לתקן פייפרים ואינך רשאי לתקן צירוס, שעשוי מחומרים אחרים.
עמרי טלמון: הבנתי נכון?
דוד בן ארי: אתה רשאי לתקן את הגוף של המטוס, אבל לא את המנוע, ואז זה בדיוק עונה - -
עמרי טלמון: מנוע?
עמרי טלמון: לשניהם יש את אותו מנוע.
לאה ורון: וגם, אנחנו מתלבטים בינינו מה זה נקרא "בדיקות ללא הרס".
רננה שחר: אולטרסאונד.
יצחק וקנין: רבותיי, בואו נעשה סדר בדיון.
אברהם מיכאלי: אני מצטער שאני מעלה את זה כרגע, את השימוש במונח "לסוג" – סוג מחייב, לעניות דעתי, הגדרה.
אברהם מיכאלי: מדוע?
אברהם מיכאלי: בכל סוגי התקנות למיניהן, כולל בחוק, יש בלבול אדיר בפרקטיקה של השימוש במונח "סוג".
אברהם מיכאלי: סוג, אם אנחנו מתרגמים לאנגלית, למקובל באנגלית, ב- FAA וגם ב- EASA, זה category.
קריאות: זה type.
אברהם מיכאלי: TC זה type certificate.
אברהם מיכאלי: לך לרישיונות של עובדי טייס, וסוג זה category.
קריאה: שם יש הגדרה אחרת.
אברהם מיכאלי: יש הגדרה שם, ופה –אין הגדרה, מה זה "סוג", למה אנחנו מתכוונים.
רננה שחר: אז אדוני, היושב ראש, אנחנו נשקול אם יש צורך בהגדרת "סוג", אמרנו שבכוונתנו לראות את תקנה 1, אולי להוסיף בהגדרות.
רננה שחר: אנחנו לוקחים על עצמנו לקבוע את הצורך בהוספת הגדרת סוג, כשהכוונה בסוג היא type.
אברהם מיכאלי: במקרה הזה, הספציפי, כי בתקנות אחרות זה משהו אחר.
יצחק וקנין: אני מצביע עכשיו על סעיף 13 – במידה ותביאו תיקונים, נפתח את זה.
איתי עצמון: למה הכוונה ב"מצב שמישות" – כשירות?
פבל גרנדל: כן, הכוונה לכשירות.
קריאה: אולי כדאי להחליף את זה לכשירות אווירית.
אבישי פדהצור: אני לא בטוח, כי יש כל מיני דברים שפוגעים בכשירות האווירית - -
יצחק וקנין: בדרך כלל המילה השגורה במקצוע זה "כשירות".
אבישי פדהצור: אני אסביר, ואני חושב שאולי לזה התכוונו אנשי המקצוע: כשירות אווירית נגזרת מהרבה דברים.
אבישי פדהצור: למשל, יכול להיות שיש לי טיפול צפוי, שאני צריך לעשות אותו כדי לשמור על כשירות כלי הטיס.
אבישי פדהצור: אני לא חושב שהכוונה היא לזה.
אבישי פדהצור: הכוונה היא שכלי הטיס התקלקל במקום מסוים ורק בשביל להחזיר אותו לבסיס האם שלו, ששם יעשו לו את הטיפול המפלצתי אני עושה פה איזשהו טיפול נקודתי, לא שיחזיר אותו לכשירות אווירית במובן המלא, אלא שיאפשר לו לחזור לבסיס האם שלו, או למכון הבדק ששם - - -
איתי עצמון: אז אם ככה צריך לכתוב את זה, כי ה לא כל כך ברור, לדעתי.
איתי עצמון: לא כל כך ברור לי מה זה "למצב שמישות בלבד".
אבישי פדהצור: אז קודם כל נראה אם נכון מה שאמרתי, ואז – נחשוב איך, לשונית, אנחנו עושים את זה.
אבישי פדהצור: מה שאמרתי נכון?
שמואל איפרגן: המושג באנגלית הוא Serviceable.
שמואל איפרגן: יש מושג כזה, באנגלית.
יצחק וקנין: גם בסעיף אתה לא כותב - - גם אם תכתוב "כשירות", זה לא כשירות אווירית.
אודי גילאי: המושג "כשירות אווירית נמשכת" - - זה העולם שלם של תחזוקה של כלי הטיס, הביקורות המתוכננות, לרבות שינויים שהיצרן מחייב אותך לעשות, ולא זאת מטרת הסעיף.
אודי גילאי: קרה ואירע וכלי טיס נתקע, עקב תקלה בשדה תעופה במקום כלשהו.
אודי גילאי: מכון הבדק שהוא הגוף המוסמך מטעמו של מפעיל האוויר לתחזק את כלי הטיס רשאי גם מחוץ לשטח מכון הבדק לנקוט בפעולות הנדרשות רק כדי שכלי הטיס יחזור לטיסה.
אודי גילאי: אני רוצה להסביר.